**Tom Koivisto** (s. 4. kesäkuuta 1974 Turku) on suomalainen uransa lopettanut jääkiekkopuolustaja. Oikealta pelanneen pienikokoisen Koiviston vahvuuksia olivat hyvä lyöntilaukaus ja hyvä kiekollinen peli.

Ura
---

Koivisto aloitti uransa kotikaupungissaan ja TPS:ssä. Kaudella 1992–1993 SM-liigassa debytoinut Koivisto ei kuitenkaan saanut Turussa kovin paljon peliaikaa ja siirtyi HPK:hon kaudella 1994–1995. HPK:ssa Koivisto teki läpimurtonsa ja nousi kiekkokansan tietoisuuteen. Sitä ennen hän voitti SM-hopeaa keväällä 1994. Koivisto pelasi HPK:ssa viiden kauden ajan ja siirtyi kaudeksi 1999–2000 Jokereihin. Hän voitti siellä SM-hopeaa keväällä 2000.

Kaudella 2001–2002 Koivisto voitti Jokereissa Suomen mestaruuden, valittiin kauden parhaaksi puolustajaksi palkiten Pekka Rautakallio -palkinnolla ja hänet valittiin myös SM-liigan tähdistökentälliseen. Kauden jälkeen hän pelasi vielä MM-kilpailuissa ja varattiin yli-ikäisenä St. Louis Bluesiin kahdeksannella kierroksella.

Huhtikuussa 2002 Koivisto teki kaksivuotisen sopimuksen Elitserien Frölunda HC:n kanssa, mutta hän siirtyi St. Louis Bluesin organisaatioon yksisuuntaisella sopimuksella kaudeksi 2002–2003 ja Frölunda hankki hänen korvaajakseen aiemmin Koiviston joukkuetoverina pelanneen Erik Kakon. Koivisto pelasi kauden aikana 22 NHL-ottelua tehoin 2+4=6. Muut pelinsä hän pelasi AHL:ssä. Koivisto ei murtautunut NHL:ssä Bluesin kokoonpanoon ja teki toukokuussa 2003 vuoden mittaisen sopimuksen sveitsiläisen Nationalliga A:ssa pelaavan SCL Tigersin kanssa. Hän kuitenkin palasi Bluesin organisaatioon heinäkuussa. Koivisto kaupattiin Phoenix Coyotesiin siirtorajan umpeutuessa maaliskuussa 2004. Kauden aikana Koivisto ei kuitenkaan pelannut ainuttakaan NHL-ottelua Bluesin eikä Coyotesin riveissä, vaan hänen kautensa kului farmijoukkue Worcester IceCatsissä ja Springfield Falconsissa, AHL:ssä.

Koivisto palasi kaudeksi 2004–2005 Eurooppaan ja siirtyi Frölunda HC:hen, jonka kanssa teki sopimuksen jo vuonna 2002, mutta siirtyikin NHL:ään. Uusi sopimus oli kaksivuotinen. Frölundan ilmoituksen mukaan Koivistoa tavoitteli myös useat seurat Ruotsista, Suomesta ja Sveitsistä. Kahden Frölundassa vietetyn kauden aikana Koivisto voitti Ruotsinmestaruuden 2005 ja hopeaa 2006. Frölundan jälkeen Koivisto pelasi vuodet 2006–2008 sveitsiläisessä Rapperswil-Jona Lakersissa ja sen jälkeen hän palasi Jokereihin kaudeksi 2008–2009 kaksivuotisella sopimusella kuuden ulkomailla vietetyn kauden jälkeen.

Toukokuussa 2010 Koivisto teki vuoden mittaisen sopimuksen HockeyAllsvenskanin nousijajoukkue Tingsryds AIF:n kanssa. Hän sijoittui tehoilla 13+15=28 runkosarjan puolustajien pistepörssissä neljänneksi kolmen muun pelaajan kanssa sekä Tingsrydin sisäisessä pistepörssissä kolmanneksi. Joukkue joutui keväällä 2011 HockeyAllsvenskanin karsintoihin, mutta onnistui säilyttämään sarjapaikkansa. Koivisto oli tehoilla 5+4=9 karsintasarjassa tehokkain puolustaja ja Tingsrydin paras pistemies. Hänet valittiin myös HockeyAllsvenskanin Allstars- kentälliseen. Hän teki joukkueen kanssa vuoden mittaisen jatkosopimuksen huhtikuussa 2011. Koivisto loukkaantui kauden 2012 aikana. Leikkausyrityksistä huolimatta Koivisto joutui päättämään uransa Tingsrydissä keväällä 2012. Sittemmin Koivisto on työskennellyt Vg-62:n valmennuspäällikönä, seuran C 01 -poikien valmentajana, sekä jääkiekkoliiton tehtävissä.

Maajoukkue
----------

Miesten MM-kilpailujen 2002 lisäksi Koivisto pelasi myös alle 20-vuotiaiden MM-kilpailuissa vuosina 1993 ja 1994 sekä alle 18-vuotiaiden EM-kilpailuissa vuonna 1992.

Tilastot
--------


|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 1992–1993 | Kiekko-67 | I-divisioona | 16 | 0 | 4 | 4 | 4 | – | – | – | – | – |  |  |  |  |  |  | JMM | 7 | 0 | 1 | 1 | 0 |
|  | TPS | SM-liiga | 1 | 0 | 0 | 0 | 0 | 1 | 0 | 0 | 0 | 0 |
| 1993–1994 | Kiekko-67 | I-divisioona | 16 | 4 | 12 | 16 | 2 | – | – | – | – | – |  |  |  |  |  |  | JMM | 7 | 1 | 0 | 1 | 6 |
|  | TPS | SM-liiga | 18 | 2 | 5 | 7 | 4 | 1 | 0 | 1 | 1 | 2 |
| 1994–1995 | Kiekko-67 | I-divisioona | 14 | 7 | 3 | 10 | 8 | – | – | – | – | – |
|  | TPS | SM-liiga | 4 | 0 | 0 | 0 | 4 | – | – | – | – | – |
|  | HPK | SM-liiga | 25 | 3 | 3 | 6 | 16 | – | – | – | – | – |
| 1995–1996 | HPK | SM-liiga | 50 | 8 | 11 | 19 | 52 | 9 | 1 | 2 | 3 | 6 |
| 1996–1997 | HPK | SM-liiga | 46 | 18 | 17 | 35 | 50 | 10 | 4 | 2 | 6 | 6 |
| 1997–1998 | HPK | SM-liiga | 23 | 6 | 6 | 12 | 28 | – | – | – | – | – |
| 1998–1999 | HPK | SM-liiga | 52 | 13 | 26 | 39 | 91 | 8 | 5 | 1 | 6 | 14 |
| 1999–2000 | Jokerit | SM-liiga | 43 | 8 | 20 | 28 | 58 | 11 | 2 | 1 | 3 | 2 |
| 2000–2001 | Jokerit | SM-liiga | 47 | 8 | 15 | 23 | 34 | 5 | 0 | 0 | 0 | 2 |
| 2001–2002 | Jokerit | SM-liiga | 43 | 8 | 14 | 22 | 30 | 12 | 3 | 8 | 11 | 2 | Kanada-malja | Ykköstähdistö |  |  |  |  | MM | 9 | 2 | 1 | 3 | 4 |
| 2002–2003 | Worcester IceCats | AHL | 47 | 4 | 13 | 17 | 32 | 3 | 0 | 0 | 0 | 0 |
|  | St. Louis Blues | NHL | 22 | 2 | 4 | 6 | 10 | – | – | – | – | – |
| 2003–2004 | Worcester IceCats | AHL | 28 | 4 | 13 | 17 | 16 | – | – | – | – | – |
|  | Springfield Falcons | AHL | 17 | 0 | 8 | 8 | 12 | – | – | – | – | – |
| 2004–2005 | Frölunda HC | Elitserien | 50 | 9 | 19 | 28 | 66 | 14 | 1 | 1 | 2 | 14 | Le Mat-pokalen |
| 2005–2006 | Frölunda HC | Elitserien | 40 | 6 | 16 | 22 | 76 | 17 | 5 | 2 | 7 | 30 |
| 2006–2007 | Rapperswil-Jona Lakers | NLA | 36 | 7 | 17 | 24 | 91 | 6 | 0 | 4 | 4 | 8 |
| 2007–2008 | Rapperswil-Jona Lakers | NLA | 47 | 7 | 10 | 17 | 46 | 4 | 0 | 1 | 1 | 4 |
| 2008–2009 | Jokerit | SM-liiga | 53 | 5 | 17 | 22 | 56 | 5 | 1 | 0 | 1 | 2 |
| 2009–2010 | Jokerit | SM-liiga | 40 | 6 | 13 | 19 | 38 | 3 | 0 | 3 | 3 | 2 |
| 2010–2011 | Tingsryds AIF | Allsvenskan | 52 | 13 | 15 | 28 | 86 | – | – | – | – | – |
| 2011–2012 | Tingsryds AIF | Allsvenskan | 46 | 6 | 20 | 26 | 52 | – | – | – | – | – |
| 1 kausi | yhteensä | NHL | 22 | 2 | 4 | 6 | 10 | – | – | – | – | – |
| 12 kautta | yhteensä | SM-liiga | 435 | 85 | 147 | 232 | 463 | 65 | 16 | 18 | 34 | 38 |
| 2 kautta | yhteensä | Elitserien | 90 | 15 | 35 | 50 | 142 | 31 | 6 | 3 | 9 | 44 |
| 2 kautta | yhteensä | Nationalliga A | 83 | 14 | 27 | 41 | 137 | 6 | 0 | 5 | 5 | 12 |

Saavutukset
-----------

* Suomen mestaruus 1993, 2002
* Ruotsin mestaruus 2005
* Suomen mestaruushopeaa 1994, 2000
* Ruotsin mestaruushopeaa 2006
* Suomen mestaruuspronssia 1997, 1999

### Palkinnot

* Pekka Rautakallio -palkinto SM-liigan parhaalle puolustajalle 2002

Lähteet
-------

* Tom Koivisto nhlfinns.netissä
* Tom Koivisto The Internet Hockey Databasessa (englanniksi)
* Tom Koivisto Eurohockey-sivustolla (englanniksi)
* Tom Koivisto *Elite Prospects*. Everysport Media Group AB.  (englanniksi)

### Viitteet

1. ↑  Koivisto katsomoon!  22.10.2009. Jatkoaika.com. Viitattu 9.12.2009.
2. 1 2 3  60 Tom Koivisto Jatkoaika.com.  Arkistoitu 8.2.2010. Viitattu 9.12.2009.
3. 1 2 3 4 5 6 7 8 9 10  Elite Prospects
4. ↑  Mestareille jatkosopimuksia, Koivisto ja Törmänen Ruotsiin  17.4.2002. Jatkoaika.com. Viitattu 9.12.2009.
5. ↑  Tom Koivisto sopimukseen St. Louisin kanssa  9.7.2002. Jatkoaika.com. Viitattu 9.12.2009.
6. ↑  Frölunda hankki Erik Kakon Tom Koiviston paikkaajaksi  8.7.2002. Jatkoaika.com. Viitattu 9.12.2009.
7. ↑  Tom Koivisto Sveitsiin  27.5.2003. Jatkoaika.com. Viitattu 9.12.2009.
8. ↑  Tom Koivisto Arizonan aurinkoon  9.3.2004. Jatkoaika.com. Viitattu 9.12.2009.
9. 1 2  Tom Koivisto Frölunda Indiansiin  15.4.2004. Jatkoaika.com. Viitattu 9.12.2009.
10. ↑  Jokereihin runsaasti paluumuuttajia  21.4.2008. Jatkoaika.com. Viitattu 9.12.2009.
11. ↑  Tom Koivisto Tingsrydin tuorein suomalaishankinta  27.5.2010. Jatkoaika.com. Viitattu 5.9.2010.


|  |  |  |
| --- | --- | --- |
| Edeltäjä:**Jouni Loponen** | **Pekka Rautakallio -palkinnon voittaja**2002 | Seuraaja:**Marko Tuulola** |

Suomen joukkue – Jääkiekon MM-kilpailut 2002
3 Nummelin |
4 Timonen (**A**) |
6 Koivisto |
8 Ojanen |
9 Lydman |
10 Hagman |
12 Jokinen |
13 Karalahti |
14 Helminen (**C**) |
17 Kallio |
19 Norrena |
20 Miettinen |
27 Lind |
29 Pärssinen |
30 Markkanen |
31 Lehtonen |
32 Rintanen |
36 Tuulola |
39 Kapanen |
39 Viitakoski |
41 Aalto |
44 Niinimaa (**A**) |
56 Pirjetä |
Valmentaja Hannu Aravirta